ÅR C

**5. SØNDAG I FASTEN**

P: Kære kristne! Jesus Kristus har ved sin død og opstandelse åbnet vej for os til Gud. Lad os bede om syndserkendelse og anger, så vi kan nå frem til ham:

1. At Kirken, når den møder åbenbare og forvildede syndere,

må kunne formidle Guds barmhjertighed og tilgivelse.

Derom beder vi.

A: Herre, hør vor bøn.

2. For dem, der har til opgave at håndhæve lov og ret,

at de selv må leve i ægte syndserkendelse og bod.

Derom beder vi.

A: Herre, hør vor bøn.

3. For dem, som fortvivler på grund af egen synd og skyld,

at de må erkende Guds Søns komme til os

og se den vej, han har åbnet for os til Gud.

Derom beder vi.

A: Herre, hør vor bøn.

4. For alle os, som kalder os kristne,

at vi må blive befriet for hykleri og dømmesyge.

Derom beder vi.

A: Herre, hør vor bøn.

P: Himmelske Fader,

din Søn Jesus Kristus gjorde sig lig med os,

da han påtog sig syndens og dødens kår.

Giv os at erfare kraften i hans opstandelse,

dele hans lidelser og ligedannes med ham i hans død.

Han, som lever og råder fra evighed til evighed.

A: Amen.